Bruno Trojani

Bruno Trojani (født 29. august 1907, død 14. januar 1966) var en sveitsisk skihopper som representerte Ski-Club Gstaad. Han ble nummer 32 av 38 deltakere i OL i St. Moritz i 1928 og nummer 12 i VM i Zakopane i 1929.

Trojani hoppet 71 meter i Berninaschanze i Pontresina 1. januar 1928 og 72 meter samme sted den 15. januar, to hopp som av enkelte blir regnet som verdensrekord. Men norsk-canadiske Nels Nelsen hadde alt i 1925 hoppet 73,1 meter (240 fot) i Revelstoke og blitt den første til å hoppe over 70 meter. I 1946 vant han den første Montgomery Cup i Gstaad.

Bruno Trojani arbeidet som skilærer, og var leder for Schweizer Skischule Gstaad fra 1953 til sin død i 1966.

 Kilder 
 Sports Reference: Bruno Trojani  (besøkt 3. september 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Reconstruction Matten ski jumping hill Gstaad, 2000 (s. 4 og 6)
 Costa AG: 75 Jahre Costa – Tradition verpflichtet (jubileumsfestskrift 1919-1994, s. 12-15)
 150 Jahre «Posthotel Rössli» Gstaad (1845-1995, s. 25)
 Chic Scott: Powder pioneers - Ski stories from the Canadian Rockies and Columbia Mountains. Rocky Mountain Books, Surrey, British Columbia 2005. ISBN 1-894765-64-8, s. 28 (forhåndsvist på Google Books)

 Eksterne lenker 


Kategori:Sveitsiske skihoppere
Kategori:Sveitsiske mestere
Kategori:Deltakere for Sveits under Vinter-OL 1928
Kategori:Skihoppere under Vinter-OL 1928